title: Rozhodnutie Komisie (EÚ) 2017/265 zo 14. februára 2017 o zaradení vlády Severozápadných teritórií Kanady ako uznaného orgánu do zoznamu uvedeného v článku 3 vykonávacieho nariadenia (EÚ) 2015/1850, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov [oznámené pod číslom C(2017) 757]

text:
               16.2.2017

               SK

               Úradný vestník Európskej únie

               L 39/43

         ROZHODNUTIE KOMISIE (EÚ) 2017/265
   zo 14. februára 2017
   o zaradení vlády Severozápadných teritórií Kanady ako uznaného orgánu do zoznamu uvedeného v článku 3 vykonávacieho nariadenia (EÚ) 2015/1850, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov

         [oznámené pod číslom C(2017) 757]

   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na vykonávacie nariadenie Komisie (EÚ) 2015/1850 z 13. októbra 2015, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov (1), a najmä na jeho článok 3,
   keďže:

               (1)

               Článkom 3 nariadenia Európskeho parlamentu a Rady (ES) č. 1007/2009 (2) sa stanovujú podmienky, za ktorých je možné uvádzať výrobky z tuleňov pochádzajúce z lovov Inuitov alebo iných komunít pôvodného obyvateľstva na trh Únie. Dodržiavanie týchto podmienok musí osvedčiť uznaný orgán v čase uvádzania výrobkov z tuleňov na trh.

               (2)

               Článkom 3 vykonávacieho nariadenia (EÚ) 2015/1850 sa stanovujú požiadavky, ktoré musia subjekty splniť, aby sa stali uznanými orgánmi v zmysle článku 3 nariadenia (ES) č. 1007/2009.

               (3)

               Uvádzanie výrobkov z tuleňov pochádzajúcich z lovov Inuitov alebo iných komunít pôvodného obyvateľstva na trh musí byť podložené dokumentom vystaveným uznaným orgánom, ktorý osvedčí splnenie podmienok stanovených vo vykonávacom nariadení (EÚ) 2015/1850.

               (4)

               Komisii bola 22. novembra 2016 doručená žiadosť od vlády Severozápadných teritórií Kanady o povolenie stať sa uznaným orgánom v zmysle článku 3 ods. 1 písm. a) nariadenia (ES) č. 1007/2009. Žiadosť bola predložená spolu s dokumentmi požadovanými v článku 3 vykonávacieho nariadenia (EÚ) 2015/1850.

               (5)

               Komisia predložené dokumenty posúdila, aby rozhodla, či vláda Severozápadných teritórií Kanady spĺňa požiadavky na to, aby sa stala uznaným orgánom podľa vykonávacieho nariadenia (EÚ) 2015/1850.

               (6)

               Komisia dospela k záveru, že vláda Severozápadných teritórií Kanady spĺňa všetky požiadavky uvedené v článku 3 ods. 1 vykonávacieho nariadenia (EÚ) 2015/1850, a preto by sa vláda Severozápadných teritórií Kanady mala doplniť do zoznamu uznaných orgánov,

         PRIJALA TOTO ROZHODNUTIE:
   Článok 1
   Vláda Severozápadných teritórií Kanady sa považuje za uznaný orgán v zmysle článku 3 vykonávacieho nariadenia (EÚ) 2015/1850.
   Článok 2
   Komisia bezodkladne uverejní znenie tohto rozhodnutia na svojich webových stránkach.
   Článok 3
   Toto rozhodnutie je určené vláde Severozápadných teritórií Kanady.

      V Bruseli 14. februára 2017

            Za Komisiu

         Karmenu VELLA

            člen Komisie

      (1)  Ú. v. EÚ L 271, 16.10.2015, p. 1.

      (2)  Nariadenie Európskeho parlamentu a Rady (ES) č. 1007/2009 zo 16. septembra 2009 o obchodovaní s výrobkami z tuleňov (Ú. v. EÚ L 286, 31.10.2009, s. 36).


title: Rozhodnutie Rady z 21. apríla 1970 o rozpočtových prognózach na niekoľko rokov

text:
Dôležité právne oznámenie

|

31970D0244

Úradný vestník L 094 , 28/04/1970 S. 0023 - 0023 Fínske špeciálne vydanie: Kapitola 1 Zväzok 1 S. 0064  Dánske špeciálne vydanie: Série I Kapitola 1970(I) S. 0205  Švédske špeciálne vydanie: Kapitola 1 Zväzok 1 S. 0064  Anglické špeciálne vydanie: Série I Kapitola 1970(I) S. 0228  Grécke špeciálne vydanie: Kapitola 01 Zväzok 1 S. 0126  Španielske špeciálne vydanie: Kapitola 01 Zväzok 1 S. 0147  Portugalské špeciálne vydanie Kapitola 01 Zväzok 1 S. 0147

		Rozhodnutie Radyz 21. apríla 1970o rozpočtových prognózach na niekoľko rokov(70/244/ESUO, EHS, Euratom)RADA EURÓPSKYCH SPOLOČENSTIEV ROZHODLA:Článok 1Aby sa rozpočet spoločenstiev zahrnul do rámca plánovania na niekoľko rokov vopred, Komisia každoročne, po získaní stanoviska Výboru pre rozpočtovú politiku, vypracuje rozpočtovú prognózu na tri nasledujúce rozpočtové roky, v ktorej uvedie finančné dôsledky pre spoločenstvo vyplývajúce z platných nariadení a rozhodnutí a z návrhov predložených Komisiou Rade. Prognóza sa rozdelí podľa kategórií výdavkov.Rada, po získaní stanoviska Európskeho parlamentu, preštuduje a odhadne prognózu.Článok 2Každý rok Rada na základe správy Komisie preštuduje mieru súladu prognózy so zaznamenaným vývojom.Článok 3Bezodkladne, ako sa zistí, že výdavok spadajúci pod určitú kategóriu podstatne prevyšuje prognózu, Komisia informuje Radu a predloží návrhy na vhodné opatrenia spoločenstva.V Luxemburgu 21. apríla 1970Za RadupredsedaP. Harmel--------------------------------------------------


title: 2009/218/ES: Rozhodnutie Európskeho parlamentu z  22. apríla 2008 o účtovnej závierke Európskej agentúry pre lieky za rozpočtový rok 2006

text:
               31.3.2009

               SK

               Úradný vestník Európskej únie

               L 88/183

      ROZHODNUTIE EURÓPSKEHO PARLAMENTU

   z 22. apríla 2008
   o účtovnej závierke Európskej agentúry pre lieky za rozpočtový rok 2006
   (2009/218/ES)
   EURÓPSKY PARLAMENT,
   so zreteľom na konečnú účtovnú závierku Európskej agentúry pre lieky za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (4), a najmä na jeho článok 68,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0125/2008),

               1.

               berie na vedomie konečnú účtovnú závierku Európskej agentúry pre lieky pripojenú k správe Dvora audítorov;

               2.

               schvaľuje účtovnú závierku Európskej agentúry pre lieky za rozpočtový rok 2006;

               3.

               poveruje svojho predsedu, aby toto rozhodnutie postúpil výkonnému riaditeľovi Európskej agentúry pre lieky, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 10.

      (2)  Ú. v. EÚ C 309, 19.12.2007, s. 34.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 136, 30.4.2004, s. 1.

      (5)  Ú. v. ES L 357, 31.12.2002, s. 72.


title: 2006/953/ES: Rozhodnutie Rady z 27. marca 2006 o podpísaní a predbežnom vykonávaní Dohody medzi Európskym spoločenstvom a Marockým kráľovstvom o určitých aspektoch leteckých dopravných služieb

text:
               29.12.2006

               SK

               Úradný vestník Európskej únie

               L 386/17

         ROZHODNUTIE RADY
   z 27. marca 2006
   o podpísaní a predbežnom vykonávaní Dohody medzi Európskym spoločenstvom a Marockým kráľovstvom o určitých aspektoch leteckých dopravných služieb
   (2006/953/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2, prvou vetou prvého pododseku,
   so zreteľom na návrh Komisie,
   keďže:

               1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich bilaterálnych dohodách dohodou so Spoločenstvom.

               2)

               Komisia v mene Spoločenstva dojednala s Marockým kráľovstvom dohodu o určitých aspektoch leteckých dopravných služieb (ďalej len „dohoda“) v súlade s dojednaniami a smernicami v prílohe k rozhodnutiu Rady, ktorým sa Komisia poveruje začať rokovania s tretími krajinami o nahradení určitých ustanovení v existujúcich bilaterálnych dohodách dohodou so Spoločenstvom.

               3)

               S výhradou jej uzavretia k neskoršiemu dátumu by sa dohoda mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a Marockým kráľovstvom o určitých aspektoch leteckých dopravných služieb, s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   Článok 4
   Týmto sa predseda Rady poveruje vydať oznámenie ustanovené v článku 8 ods. 2 dohody.

      V Bruseli, z 27. marca 2006

            Za Radu

            Predseda

         M. GORBACH

   DOHODA
   medzi Európskym spoločenstvom a Marockým kráľovstvom o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   MAROCKÉ KRÁĽOVSTVO
   na strane druhej
   (ďalej len „strany“),
   POZNAMENÁVAJÚC, že medzi niekoľkými členskými štátmi Európskeho spoločenstva a Marockým kráľovstvom boli uzavreté bilaterálne dohody o leteckých dopravných službách, ktorých súčasťou sú ustanovenia v rozpore s právom Európskeho spoločenstva,
   POZNAMENÁVAJÚC, že Európske spoločenstvo má výlučnú právomoc v niektorých aspektoch, ktoré môžu byť súčasťou bilaterálnych dohôd o leteckých dopravných službách medzi členskými štátmi Európskeho spoločenstva a tretími krajinami,
   POZNAMENÁVAJÚC, že podľa práva Európskeho spoločenstva majú leteckí dopravcovia Spoločenstva usadení v členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú štátnym príslušníkom týchto tretích krajín získať vlastnícky podiel v spoločnostiach leteckých dopravcov, ktoré sú držiteľmi licencie v súlade s právom Európskeho spoločenstva,
   UZNÁVAJÚC, že ustanovenia bilaterálnych dohôd o leteckých dopravných službách medzi členskými štátmi Európskeho spoločenstva a Marockým kráľovstvom, ktoré sú v rozpore s právom Európskeho spoločenstva, sa musia s týmto právom zosúladiť, aby sa vytvoril pevný právny základ pre letecké dopravné služby medzi členskými štátmi Európskeho spoločenstva a Marockým kráľovstvom a zachovala sa kontinuita týchto leteckých dopravných služieb,
   POZNAMENÁVAJÚC, že zámerom Európskeho spoločenstva v rámci týchto rokovaní nie je zvýšiť celkový objem leteckej premávky medzi členskými štátmi Európskeho spoločenstva a Marockým kráľovstvom, ani ovplyvniť rovnováhu medzi leteckými dopravcami Spoločenstva a leteckými dopravcami Marockého kráľovstva, ani dojednať zmeny a doplnenia ustanovení existujúcich bilaterálnych dohôd o leteckých dopravných službách, ktoré sa týkajú dopravných práv,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ sú členské štáty Európskeho spoločenstva.
   2.   Odkazy vo všetkých dohodách uvedených v prílohe I na štátnych príslušníkov členského štátu, ktorý je stranou danej dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy vo všetkých dohodách uvedených v prílohe I, na leteckých dopravcov alebo letecké spoločnosti členského štátu, ktorý je stranou danej dohody, sa považujú za odkazy na leteckých dopravcov alebo letecké spoločnosti určené týmto členským štátom.
   Článok 2
   Určenie leteckého dopravcu členským štátom
   1.   Ustanovenia v odsekoch 2 a 3 tohto článku nahrádzajú príslušné ustanovenia v článkoch uvedených v prílohe II písm. a) a b), pokiaľ ide o určenie leteckého dopravcu príslušným členským štátom, jeho oprávnenia a povolenia udelené Marockým kráľovstvom a zamietnutie, zrušenie, pozastavenie alebo obmedzenie oprávnení alebo povolení leteckého dopravcu.
   2.   Marocké kráľovstvo po obdržaní určenia leteckého dopravcu členským štátom udelí príslušné oprávnenia a povolenia bez zbytočného procedurálneho odkladu za predpokladu, že:

               i)

               letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát, ktorý zodpovedá za vydanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a príslušný letecký orgán je zreteľne uvedený v určení leteckého dopravcu;
               a

               iii)

               leteckého dopravcu priamo alebo prostredníctvom väčšinového vlastníckeho podielu vlastnia, naďalej budú vlastniť a stále účinne kontrolovať členské štáty a/alebo štátni príslušníci členských štátov a/alebo iné štáty uvedené v prílohe III, a/alebo štátni príslušníci týchto iných štátov.

         3.   Marocké kráľovstvo môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

               i)

               letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát, ktorý zodpovedá za vydanie osvedčenia leteckého prevádzkovateľa nevykonáva alebo neudržiava účinnú regulačnú kontrolu leteckého dopravcu alebo príslušný letecký orgán nie je zreteľne uvedený v určení leteckého dopravcu;
               alebo

               iii)

               leteckého dopravcu priamo alebo prostredníctvom väčšinového vlastníckeho podielu nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.

         Marocké kráľovstvo pri uplatňovaní svojho práva na základe tohto odseku nediskriminuje leteckých dopravcov Spoločenstva na základe štátnej príslušnosti.
   4.   Ustanovenia v odsekoch 5 a 6 tohto článku nahrádzajú príslušné ustanovenia v článkoch uvedených v prílohe II písm. a) a písm. b), pokiaľ ide o určenie leteckého dopravcu Marockým kráľovstvom, jeho oprávnenia a povolenia udelené príslušným členským štátom a zamietnutie, zrušenie, pozastavenie alebo obmedzenie oprávnení alebo povolení leteckého dopravcu.
   5.   Marocké kráľovstvo po obdržaní určenia leteckého dopravcu členským štátom udelí príslušné oprávnenia a povolenia bez zbytočného procedurálneho odkladu za predpokladu, že:

               i)

               letecký dopravca je usadený na území Marockého kráľovstva a vlastní platnú licenciu na vykonávanie leteckej dopravy, alebo akýkoľvek rovnocenný doklad, vydaný v súlade s marockými právnymi predpismi;

               ii)

               Marocké kráľovstvo vykonáva a udržiava účinnú regulačnú kontrolu leteckého dopravcu;
               a

               iii)

               leteckého dopravcu priamo alebo prostredníctvom väčšinového vlastníckeho podielu vlastní, naďalej bude vlastniť a stále účinne kontroluje Marocké kráľovstvo a/alebo štátni príslušníci Marockého kráľovstva, alebo členské štáty a/alebo štátni príslušníci členských štátov okrem prípadu, ak by uplatniteľná dohoda uvedená v prílohe I obsahovala výhodnejšie ustanovenia v tejto veci.

         6.   Príslušný členský štát môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného Marockým kráľovstvom, ak:

               i)

               letecký dopravca nie je usadený na území Marockého kráľovstva, alebo nevlastní platnú licenciu na vykonávanie leteckej dopravy vydanú v súlade s marockým právnymi predpismi;

               ii)

               Marocké kráľovstvo nevykonáva a neudržiava účinnú regulačnú kontrolu leteckého operátora;
               alebo

               iii)

               leteckého dopravcu priamo alebo prostredníctvom väčšinového vlastníckeho podielu nevlastní alebo účinne nekontroluje Marocké kráľovstvo a/alebo štátni príslušníci Marockého kráľovstva alebo členské štáty a/alebo štátni príslušníci členských štátov okrem prípadu, ak by uplatniteľná dohoda uvedená v prílohe I obsahovala výhodnejšie ustanovenia v tejto veci.

         Článok 3
   Práva súvisiace s regulačnou kontrolou
   1.   Ustanovenia v odseku 2 tohto článku dopĺňajú články uvedené v prílohe II písm. c).
   2.   Ak členský štát určil leteckého dopravcu, ktorého regulačnú kontrolu vykonáva a udržiava iný členský štát, potom práva Marockého kráľovstva podľa bezpečnostných ustanovení dohody medzi členským štátom, ktorý určil leteckého dopravcu, a Marockým kráľovstvom sa rovnako vzťahujú na prijímanie, vykonávanie alebo dodržiavanie bezpečnostných noriem týmto iným členským štátom, ako aj na prevádzkové oprávnenie tohto leteckého dopravcu.
   Článok 4
   Zdaňovanie leteckých pohonných hmôt
   1.   Ustanovenia v odseku 2 tohto článku dopĺňajú príslušné ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu vyrubiť na nediskriminačnom základe dane, odvody, clá alebo iné poplatky na pohonné hmoty dodávané na jeho území na použitie v lietadle určeného leteckého dopravcu Marockého kráľovstva, ktoré premáva medzi miestom na území členského štátu a iným miestom na území tohto štátu alebo na území iného členského štátu.
   Článok 5
   Tarify
   1.   Ustanovenia v odseku 2 tohto článku dopĺňajú články uvedené v prílohe II písm. e).
   2.   Tarify, ktoré uplatňujú leteckí dopravcovia určení Marockým kráľovstvom podľa dohody uvedenej v prílohe I, ktorá obsahuje ustanovenie uvedené v prílohe II písm. e), za prepravu uskutočnenú len v rámci Európskeho spoločenstva, podliehajú právu Európskeho spoločenstva.
   3.   Tarify, ktoré uplatňujú leteckí dopravcovia určení členskými štátmi podľa dohody uvedenej v prílohe I, ktorá obsahuje ustanovenie uvedené v prílohe II písm. e), za prepravu uskutočnenú len v rámci Maroka, podliehajú marockým právnym predpisom.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 8
   Nadobudnutie platnosti a predbežné vykonávanie
   1.   Táto dohoda nadobúda platnosť dňom, keď si strany vzájomne písomne oznámia, že ich príslušné vnútorné postupy, ktoré sú potrebné k nadobudnutiu platnosti dohody, sú ukončené.
   2.   Bez ohľadu na odsek 1 strany súhlasia s tým, že budú túto dohodu predbežne vykonávať od prvého dňa mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   3.   Dohody a iné dojednania medzi členskými štátmi a Marockým kráľovstvom, ktoré ku dňu podpísania tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania po nadobudnutí ich platnosti alebo začatí ich predbežného vykonávania.
   Článok 9
   Ukončenie platnosti dohody
   1.   Ak by sa ukončila platnosť niektorej z dohôd uvedených v prílohe I, ukončí sa zároveň platnosť všetkých ustanovení tejto dohody, ktoré sa týkajú príslušnej dohody uvedenej v prílohe I.
   2.   Ak by sa ukončila platnosť všetkých dohôd uvedených v prílohe I, ukončí sa zároveň platnosť tejto dohody.

      NA DÔKAZ TOHO dolupodpísaní splnomocnení zástupcovia podpísali túto dohodu.
      V […] v dvoch vyhotoveniach dňa […] v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a arabskom jazyku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapens vägnar

         Por el Reino de Marruecos
         Za Marocké království
         For Kongeriget Marokko
         Für das Königreich Marokko
         Maroko Kuningriigi nimel
         Για το Βασίλειο του Μαρόκου
         For the Kingdom of Morocco
         Pour le Royaume du Maroc
         Per il Regno del Marocco
         Marokas Karalistes vārdā
         Maroko Karalystès vardu
         A Marokkói Királyság részéről
         Għar-Renju tal-Marokk
         Voor het Koninkrijk Marokko
         W imieniu Królestwa Marokańskiego
         Pelo Reino de Marrocos
         Za Marocké kráľovstvo
         Za Kraljevino Maroko
         Marokon kuningaskunnan puolesta
         För Konungariket Marocko

   PRÍLOHA I

               a)

               Bilaterálne dohody o leteckých dopravných službách medzi Marockým kráľovstvom a členskými štátmi Európskeho spoločenstva, ktoré ku dňu podpisu tejto dohody boli platné, podpísané a/alebo sa predbežne vykonávajú:

                           —

                           Dohoda medzi vládou Belgického kráľovstva a vládou Jeho Veličenstva Marockého kráľa o leteckej doprave, podpísaná 20. januára 1958 v Rabate, (ďalej len „dohoda medzi Marokom a Belgickom“);
                           Doplnená výmenou nót z 20. januára 1958;
                           Naposledy zmenená a doplnená Memorandom o porozumení podpísanom 11. júna 2002 v Rabate;

                           —

                           Dohoda medzi vládou Československej socialistickej republiky a vládou Jeho veličenstva Marockého kráľa o leteckej doprave, podpísaná 8. mája 1961 v Rabate, v súvislosti s ktorou Česká republika uložila vyhlásenie o sukcesii, (ďalej len „dohoda medzi Marokom a Českou republikou“);

                           —

                           Dohoda medzi vládou Dánskeho kráľovstva a vládou Marockého kráľovstva o leteckých dopravných službách, podpísaná 14. novembra 1977 v Rabate, (ďalej len „dohoda medzi Marokom a Dánskom“);
                           Doplnená výmenou nót zo 14. novembra 1977;

                           —

                           Dohoda medzi Spolkovou republikou Nemecko a Marockým kráľovstvom o leteckej doprave, podpísaná 12. októbra 1961 v Bonne, (ďalej len „dohoda medzi Marokom a Nemeckom“);
                           Zmenená a doplnená Memorandom o porozumení podpísanom 12. decembra 1991 v Bonne;
                           Zmenená a doplnená výmenou nót z 9. apríla 1997 a zo 16. februára 1998.
                           Naposledy zmenená a doplnená Memorandom o porozumení podpísanom 15. júla 1998 v Rabate;

                           —

                           Dohoda medzi vládou Helénskej republiky a vládou Marockého kráľovstva o leteckej doprave, podpísaná 6. októbra 1998 v Aténach, (ďalej len „dohoda medzi Marokom a Gréckom“);
                           Vykladá sa spolu s Memorandom o porozumení podpísanom 6. októbra 1998 v Aténach;

                           —

                           Dohoda medzi vládou Španielska a vládou Marockého kráľovstva o leteckej doprave, podpísaná 7. júla 1970 v Madride, (ďalej len „dohoda medzi Marokom a Španielskom“);
                           Naposledy doplnená výmenou nót z 12. augusta 2003 a 25. augusta 2003;

                           —

                           Dohoda medzi vládou Francúzskej republiky a vládou Jeho Veličenstva marockého kráľa o leteckej doprave, podpísaná 25. októbra 1957 v Rabate, (ďalej len „dohoda medzi Marokom a Francúzskom“);

                           —

                           Dohoda medzi vládou Talianskej republiky a vládou Jeho Veličenstva marockého kráľa o leteckých dopravných službách, podpísaná 8. júla 1967 v Ríme, (ďalej len „dohoda medzi Marokom a Talianskom“);
                           Zmenená a doplnená Memorandom o porozumení podpísanom 13. júla 2000 v Ríme;
                           Naposledy zmenená a doplnená výmenou nót zo 17. októbra 2001 a z 3. januára 2002;

                           —

                           Dohoda medzi vládou Lotyšskej republiky a vládou Marockého kráľovstva o leteckej doprave, podpísaná 19. mája 1999 vo Varšave, (ďalej len „dohoda medzi Marokom a Lotyšskom“);

                           —

                           Dohoda medzi vládou Luxemburského veľkovojvodstva a vládou Jeho Veličenstva Marockého kráľa o leteckej doprave podpísaná 5. júla 1961 v Bonne, (ďalej len „dohoda medzi Marokom a Luxemburskom“);

                           —

                           Dohoda medzi Maďarskou ľudovou republikou a Marockým kráľovstvom o leteckej doprave, podpísaná 21. marca 1967 v Rabate, (ďalej len „dohoda medzi Marokom a Maďarskom“);

                           —

                           Dohoda medzi vládou Maltskej republiky a vládou Jeho Veličenstva Marockého kráľa o leteckej doprave, podpísaná 26. mája 1983 v Rabate, (ďalej len „dohoda medzi Marokom a Maltou“);

                           —

                           Dohoda medzi vládou Jej Veličenstva kráľovnej Holandska a vládou Jeho Veličenstva Marockého kráľa o leteckej doprave, podpísaná 20. mája 1959 v Rabate, (ďalej len „dohoda medzi Marokom a Holandskom“);

                           —

                           Dohoda medzi rakúskou spolkovou vládou a vládou Marockého kráľovstva o leteckej doprave, podpísaná 27. februára 2002 v Rabate, (ďalej len „dohoda medzi Marokom a Rakúskom“);

                           —

                           Dohoda medzi vládou Poľskej ľudovej republiky a vládou Marockého kráľovstva o leteckej doprave, podpísaná 29. novembra 1969 v Rabate, (ďalej len „dohoda medzi Marokom a Poľskom“);

                           —

                           Dohoda medzi Portugalskom a vládou Marockého kráľovstva o leteckej doprave, podpísaná 3. apríla 1958 v Rabate, (ďalej len „dohoda medzi Marokom a Portugalskom“);
                           Doplnená zápisnicou podpísanou 19. decembra 1975 v Lisabone;
                           Naposledy doplnená zápisnicou podpísanou 17. novembra 2003 v Lisabone

                           —

                           Dohoda medzi vládou Švédskeho kráľovstva a vládou Marockého kráľovstva o leteckej doprave, podpísaná 14. novembra 1977 v Rabate, (ďalej len „dohoda medzi Marokom a Švédskom“);
                           Doplnená výmenou nót zo 14. novembra 1977;

                           —

                           Dohoda medzi vládou Spojeného kráľovstva Veľkej Británie a Severného Írska a vládou Marockého kráľovstva o leteckých dopravných službách, podpísaná 22. októbra 1965 v Londýne, (ďalej len „dohoda medzi Marokom a Spojeným kráľovstvom“);
                           Zmenená a doplnená výmenou nót z 10. a zo 14. októbra 1968;
                           Zmenená a doplnená zápisnicou podpísanou 14. marca 1997 v Londýne;
                           Zmenená a doplnená zápisnicou podpísanou 17. októbra 1997 v Rabate;

               b)

               Dohody o leteckých dopravných službách a iné dojednania parafované alebo podpísané medzi Marockým kráľovstvom a členskými štátmi Európskeho spoločenstva, ktoré ku dňu podpisu tejto dohody ešte nenadobudli platnosť a predbežne sa nevykonávajú:

                           —

                           Dohoda medzi vládou Holandského kráľovstva a vládou Marockého kráľovstva o leteckých dopravných službách, ako sa nachádza v prílohe 1 k Memorande o porozumení podpísanom 20. júna 2001 v Haagu, (ďalej len „parafovaná dohoda medzi Marokom a Holandskom“).

         PRÍLOHA II
   Zoznam článkov v dohodách uvedených v prílohe I, na ktoré odkazujú články 2 až 5 tejto dohody

               a)

               Určenie leteckého dopravcu členským štátom:

                           —

                           článok 18 dohody medzi Marokom a Belgickom;

                           —

                           článok 13 dohody medzi Marokom a Českou republikou;

                           —

                           článok 3 dohody medzi Marokom a Dánskom;

                           —

                           článok 3 dohody medzi Marokom a Nemeckom;

                           —

                           článok 3 dohody medzi Marokom a Gréckom;

                           —

                           článok 3 dohody medzi Marokom a Španielskom;

                           —

                           článok 12 dohody medzi Marokom a Francúzskom;

                           —

                           článok 14 dohody medzi Marokom a Talianskom;

                           —

                           článok 3 dohody medzi Marokom a Lotyšskom;

                           —

                           článok 14 dohody medzi Marokom a Luxemburskom;

                           —

                           článok 3 dohody medzi Marokom a Maďarskom;

                           —

                           článok 16 dohody medzi Marokom a Maltou;

                           —

                           článok 17 dohody medzi Marokom a Holandskom;

                           —

                           článok 3 parafovanej dohody medzi Marokom a Holandskom;

                           —

                           článok 3 dohody medzi Marokom a Rakúskom;

                           —

                           článok 7 dohody medzi Marokom a Poľskom;

                           —

                           článok 13 dohody medzi Marokom a Portugalskom;

                           —

                           článok 3 dohody medzi Marokom a Švédskom;

                           —

                           článok 3 dohody medzi Marokom a Spojeným kráľovstvom;

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 5 dohody medzi Marokom a Belgickom;

                           —

                           článok 7 dohody medzi Marokom a Českou republikou;

                           —

                           článok 4 dohody medzi Marokom a Dánskom;

                           —

                           článok 4 dohody medzi Marokom a Nemeckom;

                           —

                           článok 4 dohody medzi Marokom a Gréckom;

                           —

                           článok 4 dohody medzi Marokom a Španielskom;

                           —

                           článok 6 dohody medzi Marokom a Francúzskom;

                           —

                           článok 7 dohody medzi Marokom a Talianskom;

                           —

                           článok 4 dohody medzi Marokom a Lotyšskom;

                           —

                           článok 7 dohody medzi Marokom a Luxemburskom;

                           —

                           článok 8 dohody medzi Marokom a Maďarskom;

                           —

                           článok 9 dohody medzi Marokom a Maltou;

                           —

                           článok 4 dohody medzi Marokom a Holandskom;

                           —

                           článok 4 parafovanej dohody medzi Marokom a Holandskom;

                           —

                           článok 4 dohody medzi Marokom a Rakúskom;

                           —

                           článok 8 dohody medzi Marokom a Poľskom;

                           —

                           článok 6 dohody medzi Marokom a Portugalskom;

                           —

                           článok 4 dohody medzi Marokom a Švédskom;

                           —

                           článok 4 dohody medzi Marokom a Spojeným kráľovstvom;

               c)

               Regulačná kontrola

                           —

                           článok 9a dohody medzi Marokom a Nemeckom;

                           —

                           článok 7 dohody medzi Marokom a Gréckom;

                           —

                           článok 5a dohody medzi Marokom a Talianskom;

                           —

                           článok 5 dohody medzi Marokom a Luxemburskom;

                           —

                           článok 6 dohody medzi Marokom a Maďarskom;

                           —

                           článok 17 parafovanej dohody medzi Marokom a Holandskom;

               d)

               Zdaňovanie leteckých pohonných hmôt:

                           —

                           článok 7 dohody medzi Marokom a Belgickom;

                           —

                           článok 3 dohody medzi Marokom a Českou republikou;

                           —

                           článok 6 dohody medzi Marokom a Dánskom;

                           —

                           článok 6 dohody medzi Marokom a Nemeckom;

                           —

                           článok 10 dohody medzi Marokom a Gréckom;

                           —

                           článok 5 dohody medzi Marokom a Španielskom;

                           —

                           článok 3 dohody medzi Marokom a Francúzskom;

                           —

                           článok 3 dohody medzi Marokom a Talianskom;

                           —

                           článok 14 dohody medzi Marokom a Lotyšskom;

                           —

                           článok 3 dohody medzi Marokom a Luxemburskom;

                           —

                           článok 4 dohody medzi Marokom a Maďarskom;

                           —

                           článok 3 dohody medzi Marokom a Maltou;

                           —

                           článok 6 dohody medzi Marokom a Holandskom;

                           —

                           článok 10 parafovanej dohody medzi Marokom a Holandskom;

                           —

                           článok 9 dohody medzi Marokom a Rakúskom;

                           —

                           článok 3 dohody medzi Marokom a Poľskom;

                           —

                           článok 3 dohody medzi Marokom a Portugalskom;

                           —

                           článok 6 dohody medzi Marokom a Švédskom;

                           —

                           článok 5 dohody medzi Marokom a Spojeným kráľovstvom;

               e)

               Tarify za prepravu v rámci Európskeho spoločenstva:

                           —

                           článok 19 dohody medzi Marokom a Belgickom;

                           —

                           článok 19 dohody medzi Marokom a Českou republikou;

                           —

                           článok 9 dohody medzi Marokom a Dánskom;

                           —

                           článok 9 dohody medzi Marokom a Nemeckom;

                           —

                           článok 13 dohody medzi Marokom a Gréckom;

                           —

                           článok 11 dohody medzi Marokom a Španielskom;

                           —

                           článok 17 dohody medzi Marokom a Francúzskom;

                           —

                           článok 20 dohody medzi Marokom a Talianskom;

                           —

                           článok 10 dohody medzi Marokom a Lotyšskom;

                           —

                           článok 20 dohody medzi Marokom a Luxemburskom;

                           —

                           článok 17 dohody medzi Marokom a Maďarskom;

                           —

                           článok 19 dohody medzi Marokom a Maltou;

                           —

                           článok 18 dohody medzi Marokom a Holandskom;

                           —

                           článok 6 parafovanej dohody medzi Marokom a Holandskom;

                           —

                           článok 13 dohody medzi Marokom a Rakúskom;

                           —

                           článok 19 dohody medzi Marokom a Poľskom;

                           —

                           článok 18 dohody medzi Marokom a Portugalskom;

                           —

                           článok 9 dohody medzi Marokom a Švédskom;

                           —

                           článok 9 dohody medzi Marokom a Spojeným kráľovstvom;

         PRÍLOHA III
   Zoznam iných štátov uvedených v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave)